Notum sit omnibus praesentibus et futuris in hoc loco, Marciniaco scilicet, Deo famulantibus, tam servis ejus quam ancillis, quod ego Eldinus capellanus hujus loci domum in qua habito, quae muro jungitur, a domno Renchone ea suscepi conditione ut sive monachus fierem, sive obirem, quidquid in ea auxissem aedificii, totum juri cederet monasterii. Cumque post aliquot annos in praesentia domni abbatis reverendissimi et pii patris Hugonis ad hoc ventilandum vocatus esset (l. essem) et haec non ita se habere responderem, tandem unanimitate assidentium qui rem noverant victus, cessi et in praesentia omnium qui aderant hoc cartae testamentum videndum ratum duxi.